ข้อมูลสรุป (Executive Summary)

-   บริษัท ซีพีอาร์ โกมุ อินดัสเตรียล จำกัด (มหาชน) (“CPR” หรือ “บริษัทฯ”)
    ก่อตั้งเป็นบริษัทจำกัด เมื่อวันที่ 4 ธันวาคม 2539 โดยตระกูลวณิชวิศิษฐ์กุล
    และนำจดทะเบียนเป็นมหาชนเมื่อวันที่ 14 กรกฎาคม 2547
    มีทุนจดทะเบียนและชำระแล้วจำนวน 199 ล้านบาท
    เพื่อประกอบธุรกิจผลิตและจำหน่ายผลิตภัณฑ์ยางและยางติดเหล็กที่เป็นส่วนประกอบของรถยนต์และรถจักรยานยนต์ให้กับบริษัทผู้ประกอบรถยนต์และรถจักรยานยนต์(“Original
    Equipmnt Manufacture: OEM”) ทั้งในตลาดภายในประเทศและตลาดต่างประเทศ
    ตั้งอยู่เลขที่ 78 หมู่ 2 ถนนพหลโยธิน (กิโลเมตรที่ 77.5) ตำบลสนับทึบ อำเภอวังน้อย
    จังหวัดพระนครศรีอยุธยา บริษัทฯ มีโรงงานทั้งหมด 6 โรงงาน บริษัทฯ
    มีกำลังการผลิตในส่วน Compound Mixing เท่ากับ 4,368 ตันต่อปี
    และมีกำลังการผลิตชิ้นส่วนยางและยางติดเหล็กเท่ากับ 50 ล้านชิ้นต่อปี

-   การเปลี่ยนแปลงโครงสร้างการบริหาร

  เริ่มตั้งแต่เดือนกรกฎาคม 2547 ถึงเดือนสิงหาคม 2550 บริษัทฯ
  ได้มีการระดมทุนภายในประเทศเท่านั้น โดยมีนายนพดล วณิชวิศิษฎ์กุล
  ดำรงตำแหน่งเป็นกรรมการผู้จัดการและนายอรัญ ศรีว่องไทย
  ดำรงตำแหน่งเป็นประธานกรรมการบริษัทและประธานกรรมการตรวจสอบ

บริษัทฯ ได้ดำเนินการปรับโครงสร้างการบริหารใหม่
เพื่อเพิ่มศักยภาพและขีดความสามารถในการแข่งขันของตลาดผลิตชิ้นส่วนยางในธุรกิจประกอบรถยนต์
โดยให้บริษัทฯ Kinugawa Rubber Industrial ประเทศญี่ปุ่น เข้าร่วมทุนถือครองหุ้น 49 %
จากที่เคยทำธุรกิจกันมาเป็นเวลานาน ทำให้มั่นใจว่าการร่วมทุนในครั้งนี้
จะทำให้ตลาดมีการขยายตัวและเพิ่มส่วนแบ่งการตลาดได้มากขึ้น
รวมถึงการได้รับการถ่ายทอดเทคโนโลยีซึ่งจะทำให้คุณภาพสินค้าดีขึ้นและต้นทุนการผลิตลดลงภายใต้ระบบการผลิตที่ได้มาตรฐานสากล
โดยมี Mr. Tomohisa Ohno ดำรงตำแหน่งเป็นกรรมการผู้จัดการ Mr. Yuji Kyoi
ดำรงตำแหน่งเป็นประธานกรรมการ และนายอรัญ ศรีว่องไทย
ดำรงตำแหน่งเป็นประธานกรรมการตรวจสอบ

รายชื่อผู้ถือหุ้นใหญ่ 10 อันดับแรกที่ปรากฏในสมุดทะเบียนผู้ถือหุ้น ณ วันที่ 24 เมษายน 2551
สรุปได้ดังนี้

+-------------------------------------------+----------------+---------+
| รายชื่อผู้ถือหุ้น                                | 2551           |         |
+-------------------------------------------+----------------+---------+
|                                           | จำนวนหุ้น        | สัดส่วน   |
|                                           |                |         |
|                                           |                | (ร้อยละ) |
+-------------------------------------------+----------------+---------+
| 1. บริษัท คินูงาว่า รับเบอร์ อินดัสเตรียล จำกัด      | 97,505,000     | 49.00   |
+-------------------------------------------+----------------+---------+
| 2. กลุ่ม วณิชวิศิษฎ์กุล                          | 64,703,781     | 32.51   |
+-------------------------------------------+----------------+---------+
| 3. นายธีระ ณ วังขนาย                        | 6,314,100      | 3.17    |
+-------------------------------------------+----------------+---------+
| 4. นายเอี่ยม อาชวกุลเทพ                      | 3,600,000      | 1.81    |
+-------------------------------------------+----------------+---------+
| 5. นายพรชัย อริยะเมธิน                       | 2,610,000      | 1.31    |
+-------------------------------------------+----------------+---------+
| 6. นางขันทอง อุดมมหันติสุข                     | 2,238,500      | 1.13    |
+-------------------------------------------+----------------+---------+
| 7. นายมนตรี แท่งทองคำ                       | 1,330,000      | 0.67    |
+-------------------------------------------+----------------+---------+
| 8. นางวรรณา สุรเลิศรังษี                      | 1,000,000      | 0.50    |
+-------------------------------------------+----------------+---------+
| 9. นายดำรง เจียมทองศรี                      | 1,000,000      | 0.50    |
+-------------------------------------------+----------------+---------+
| 10. นางจิราพร ภูธนกิจ                        | 950,000        | 0.48    |
+-------------------------------------------+----------------+---------+
| รวมจำนวนหุ้น                                | 181,251,381    | 91.08   |
+-------------------------------------------+----------------+---------+

-   บริษัทฯ มีบริษัทย่อย 2 บริษัท และบริษัทร่วมทุน 1 บริษัท ได้แก่

-   บริษัท ซีจีไอ เมททัล อินดัสเตรียล จำกัด (“CMI”) โดยบริษัทฯ ถือหุ้นร้อยละ 70
    ดำเนินธุรกิจผลิตชิ้นงานเหล็กขึ้นรูป เพื่อจำหน่ายเป็นวัตถุดิบให้แก่บริษัทฯคิดเป็นร้อยละ 15%
    ส่วนที่เหลือร้อยละ 85 % จำหน่ายให้ลูกค้าทั่วไป “CMI”ก่อตั้งเมื่อเดือนกุมภาพันธ์ 2547
    มีทุนจดทะเบียนและชำระแล้วจำนวน 20 ล้านบาท และในปี 2551
    มีกำลังการผลิตชิ้นงานเหล็กขึ้นรูปได้ 21.60 ล้าน STOKE ต่อปี

-   บริษัท ยูชอน ไพพ์ (ไทยแลนด์) จำกัด (“YPT”) โดยบริษัทฯ ถือหุ้นร้อยละ 99.99
    ดำเนินธุรกิจรีดท่อเหล็กเพื่อจำหน่ายเป็นวัตถุดิบให้แก่บริษัทฯคิดเป็นร้อยละ 60%
    ส่วนที่เหลือร้อยละ 40% จำหน่ายให้ลูกค้าทั่วไป “YPT”ก่อตั้งเมื่อเดือนธันวาคม 2547
    มีทุนจดทะเบียนและชำระแล้วจำนวน 100 ล้านบาท และในปี 2551
    สามารถผลิตท่อเหล็กได้จริง 400 ตันต่อปี

-   บริษัท คินูงาว่า (ไทยแลนด์) จำกัด (“KGT”) โดยบริษัทฯ ถือหุ้นร้อยละ 15
    ดำเนินธุรกิจผลิตยางขอบประตูขอบกระจกรถยนต์เพื่อจำหน่ายให้กับบริษัทผู้ประกอบรถยนต์
    โดยเริ่มก่อตั้งเมื่อเดือนมิถุนายน 2544 มีทุนจดทะเบียนและชำระแล้วจำนวน 100 ล้านบาท
    และในปี 2551 มีกำลังการผลิตชิ้นส่วนยางเท่ากับ 600 ตันต่อปี

-   บริษัทฯ
    เป็นผู้ผลิตชิ้นส่วนยางและยางติดเหล็กเพียงรายเดียวในประเทศไทยที่ได้รับการถ่ายทอดเทคโนโลยีการผลิตและสูตรการผลิตชิ้นส่วนยางจาก
    Kinugawa Rubber Industrial ประเทศญี่ปุ่น ซึ่งเป็นบริษัทในกลุ่มของ Nissan Motor
    Group และเป็นบริษัทผู้ผลิตชิ้นส่วนยางรายใหญ่ให้กับรถยนต์นิสสันในประเทศญี่ปุ่นด้วย
    ชิ้นส่วนยางและยางติดเหล็กที่บริษัทฯ ผลิตจะจำหน่ายทั้งภายในประเทศและต่างประเทศ
    สำหรับตลาดภายในประเทศจะจำหน่ายให้กับผู้ประกอบการรถยนต์นิสสัน, ฟอร์ด, มาสด้า,
    มิตซูบิชิ, ไทยรุ่งยูเนี่ยนคาร์, และซูซูกิ และจำหน่ายให้กับผู้ประกอบการรถจักรยานยนต์ ได้แก่
    ยามาฮ่า สำหรับตลาดต่างประเทศนั้น บริษัทฯ จะจำหน่ายให้กับ Kinugawa Rubber
    Industrial ในประเทศญี่ปุ่นเพื่อนำไปส่งให้กับโรงงานประกอบรถยนต์ในต่างประเทศ

-   บริษัทฯ
    มีเป้าหมายที่จะเป็นผู้นำในอุตสาหกรรมการผลิตและจำหน่ายผลิตภัณฑ์ยางและยางติดเหล็กแก่ผู้ผลิตสินค้าต้นแบบ
    (Original Equipment Manufacturer: OEM) ประเภทรถยนต์และรถจักรยานยนต์
    ทั้งในตลาดภายในประเทศ และตลาดต่างประเทศ และมีเป้าหมายที่จะขยายตลาดให้กว้างขึ้น
    และขยายการผลิตผลิตภัณฑ์ยางและยางติดเหล็กให้แก่บริษัทผู้ประกอบรถยนต์ทุกยี่ห้อ

-   บริษัทฯ มีผลการดำเนินงานที่เป็นกำไรเรื่อยมาตั้งแต่ปี 2542 จนถึง ปี 2548
    และมีกำไรเพิ่มขึ้นอย่างต่อเนื่อง
    ซึ่งผลการดำเนินงานที่ดีเป็นผลจากการเติบโตของอุตสาหกรรมยานยนต์ที่มีอัตราการเติบโตอย่างต่อเนื่อง
    ผลจากการย้ายฐานการผลิตของบริษัทผู้ผลิตรถยนต์จากประเทศญี่ปุ่นเข้ามาในประเทศไทย
    เพื่อให้ประเทศไทยเป็นแหล่งผลิตและส่งออกรถยนต์ของเอเชีย
    โดยเฉพาะอย่างยิ่งการส่งออกรถปิคอัพ
    ซึ่งการเปลี่ยนแปลงดังกล่าวส่งผลให้อุตสาหกรรมชิ้นส่วนประกอบรถยนต์เติบโตอย่างมากตามไปด้วย
    แต่ในปี 2549 และปี 2550 บริษัทฯ เริ่มมีอัตรากำไรลดลง เป็นลำดับ (58.00% ,37.96%)
    โดยมีสาเหตุจากการเพิ่มสูงขึ้นของราคาต้นทุนการผลิตอย่างต่อเนื่อง (วัตถุดิบ ค่าแรง
    ค่าพลังงาน) ความผันผวนของเศรษฐกิจโลก
    สถานการณ์ทางการเมืองและการแข็งค่าของสกุลเงินบาท
    รวมถึงการเปลี่ยนนโยบายการจัดซื้อจัดหาของบริษัทผู้ประกอบการเป็นแบบ Global
    Sourcing เป็นเหตุให้มีการแข่งขันในคุณภาพและราคาเพิ่มสูงมากขึ้นกว่าเดิม
    ทำให้บริษัทผู้ผลิตต้องชะลอการส่งออกเนื่องจากค่าเงินบาทแข็งค่า
    อีกทั้งต้องมีการปรับอัตรากำไรให้ลดลงและเข้มงวดการรักษาคุณภาพมากขึ้น
    เพื่อเพิ่มศักยภาพในการแข่งขันกับตลาดในภาคพื้นเดียวกัน แต่ในปี 2551 มีกำไรเพิ่มขึ้น

-   ในปี2550 เศรษฐกิจโดยรวมของประเทศได้รับผลกระทบจากปัจจัยต่างๆ
    ไม่ว่าจะเป็นราคาน้ำมันที่ปรับตัวสูงขึ้นมาก อัตราการแข็งตัวของค่าเงินบาท ความไม่สงบใน 3
    จังหวัดภาคใต้ อุทกภัย
    สถานการณ์ทางการเมืองที่ไม่แน่นอนภายในประเทศและปัญหาสภาพคล่องของการลงทุนเนื่องจาก
    Subprime ในต่างประเทศ ซึ่งเป็นปัจจัยที่มีผลกระทบโดยตรงต่อความน่าเชื่อถือของนักลงทุน
    และได้ส่งผลให้ภาวะเศรษฐกิจโดยภาพรวมของประเทศชะลอตัวลงอีกเมื่อเทียบกับปีก่อน

-   ณ วันที่ 31 ธันวาคม 2551 บริษัทมีสินทรัพย์รวม 449.24 ล้านบาท เพิ่มขึ้น 14.27 ล้านบาท
    หรือคิดเป็นร้อยละ 3.27ซึ่งโดยเป็นการเพิ่มขึ้นของสินค้าคงเหลือจำนวน 8.51 ล้านบาท
    จำนวนวันในการเก็บสินค้าไว้ในคลังเพื่อสำหรับขาย ลดลงจากทรัพย์สินถาวร 31.99 ล้านบาท
    และเป็นการเพิ่มขึ้นของเงินสดและรายการเทียบเท่าเงินสดจำนวน 40.04 ล้านบาท
    ลูกหนี้การค้าและตั๋วเงินรับลดลง 7.62 ล้านบาท เงินลงทุนในบริษัทย่อยและบริษัทร่วมเพิ่มขึ้น
    4.60 ล้านบาท แต่ทรัพย์สินไม่มีตัวตนเพิ่มขึ้นอีกจำนวน 1.62 ล้านบาท

-   มีหนี้สินสุทธิ 103.75 ล้านบาท ลดลง 2.24 ล้านบาท
    หรือเมื่อคิดเป็นอัตราส่วนหนี้สินต่อส่วนของผู้ถือหุ้นจะพบว่าบริษัทมีสถานการเงินที่ดีขึ้นโดยมีอัตราส่วนหนี้สินต่อส่วนของผู้ถือหุ้นเท่ากับ
    0.30 เท่า เมื่อเทียบกับปี 2550 เท่ากับ 0.32 เท่า

  มีรายได้จากการดำเนินงานรวมเท่ากับ 368.97 ล้านบาท เพิ่มขึ้น 51.62 ล้านบาท
  หรือคิดเป็นร้อยละ 16.26
  ซึ่งเป็นผลจากการเพิ่มขึ้นจากการขายสินค้าต่างประเทศคิดเป็นจำนวนเงิน 82.11 ล้านบาท
  ขณะที่บริษัทฯก็มีสัดส่วนและปริมาณการขายสินค้าในประเทศที่ลดลงอย่างต่อเนื่องจากร้อยละ
  80.43 ในปี 2550 เป็น 70.53 ในปี 2551

  บริษัทมีกำไรขั้นต้น 70.14ล้านบาท ลดลง 4.82ล้านบาท
  ซึ่งถือเป็นการเปลี่ยนแปลงกำไรขึ้นต้นเพียงเล็กน้อย

  คณะกรรมการบริษัทฯ ได้มีมติที่ประชุมคณะกรรมการครั้งที่ 1/2552 ในวันที่ 25 กุมภาพันธ์ 2552
  อนุมัติให้มีการจ่ายเงินปันผลให้กับผู้ถือหุ้นของบริษัทฯ ในอัตราหุ้นละ 0.04 บาท
  เป็นเงินปันผลรวมทั้งสิ้น 7,960,000.00 บาท หรือคิดเป็นร้อยละ 40.3
  ของกำไรสุทธิในงบดุลเฉพาะกิจการประจำปี 2551 ให้แก่ผู้ถือหุ้นของบริษัท
  ซึ่งปรากฏชื่อตามสมุดทะเบียนผู้ถือหุ้น ณ วันปิดทะเบียนพักการโอนหุ้นในวันที่ 8 เมษายน 2552
  เวลา 12.00 น. และกำหนดจ่ายเงินปันผลในวันที่ 20 พฤษภาคม 2552